विज्ञान एवं प्रौद्योगिकी मंत्रालय
सीएसआईआर-सीएमईआरआई द्वारा विकसित जल शोधन तकनीक का प्रौद्योगिकी हस्तांतरण
सीएसआईआर-सीएमईआरआई ने एक प्रेस कॉन्फ्रेंस में निदेशक प्रो. हरीश हिरानी की मौजूदगी में 9 फरवरी 2021 को जल शोधन क्षेत्र में काम कर रहीं तीन प्रमुख एमएसएमई को स्वदेशी रूप से विकसित चार जल शोधन तकनीक को हस्तांतरित किया। एमएसएमई सहभागियों ने आयातित तकनीकों की तुलना में इसे ज्यादा प्रभावी और विश्वसनीय बताते हुए स्वदेशी जल शोधन तकनीकों का स्वागत किया।
इस अवसर पर प्रो. हरीश हिरानी ने कहा, 'आज पूरी दुनिया में पानी की भारी कमी है और यह पेयजल के लिए अधिक है। सीएसआईआर-सीएमईआरआई सस्ती जल शोधन तकनीकों के विकास पर केंद्रित है क्योंकि यह देश के ग्रामीण क्षेत्रों के लिए विशेष रूप से उपयोगी हो सकती है। हालांकि इस उद्देश्य को तभी प्रभावी ढंग से हासिल किया जा सकता है जब हम सूक्ष्म, लघु एवं मध्यम उद्योगों के साथ साझेदारी करें। एमएसएमई साझेदार भी सरकारी विपणन संवर्धन योजनाओं के माध्यम से हमारे निकट पड़ोसी देशों और अफ्रीकी देशों तक पहुंच बनाकर काफी लाभ कमा सकते हैं। हर क्षेत्र को स्थानीय मापदंडों की परिवर्तनशीलता के अनुसार शोधन तकनीक की आवश्यकता होती है और इस लिहाज से सीएसआईआर-सीएमईआरआई द्वारा विकसित तकनीकों को कुछ इस तरह से मॉड्यूलर फैशन में डिजाइन किया गया है कि विभिन्न भौगोलिक क्षेत्रों में इसकी गतिशीलता और प्रभावशीलता बढ़ाई जा सके। सीएसआईआर-सीएमईआरआई जल परीक्षण केंद्र स्थानीय जल मापदंडों के मूल्यांकन की सुविधा प्रदान करते हैं और उसके बाद स्थानीय सरकारी संस्थानों के साथ साझेदारी करके यह संस्थान प्रभावी जल शोधन के लिए समाधान विकसित कर सकता है।' मीडियाकर्मियों द्वारा पूछे गए सवालों के जवाब में प्रो. हरीश हिरानी ने कहा कि सीएसआईआर-सीएमईआरआई बाजार में पहुंच सुनिश्चित करने के लिए एमएसएमई साझेदारों के लिए समग्र प्रौद्योगिकी फॉलोअप सुनिश्चित करता है।
प्रौद्योगिकियों को निम्नलिखित एमएसएमई साझेदारों को हस्तांतरित किया गया-
|
|
क्रमांक
|
|
प्रौद्योगिकी का नाम
|
|
लाइसेंसधारी का नाम
|
|
1.
|
|
उच्च प्रवाह दर आर्सेनिक हटाने वाला फिल्टर
|
|
मैसर्स टेक्नोकेम, केएनसी रोड, बारासात
उत्तर 24 परगना- 700124, पश्चिम बंगाल
श्री सुमित मुखर्जी
 93396003256, ईमेल: watersumit[at]gmail[dot]com
|
|
2.
|
|
घरेलू आयरन वाटर फिल्टर
|
|
मैसर्स जेनिथ एक्वाटेक, 292, शरत चटर्जी रोड, शिबपुर, हावड़ा-711102, पश्चिम बंगाल
श्री सौरव गांगुली,  9830043695
|
|
3.
|
|
घरेलू फ्लोराइड, आर्सेनिक, आयरन हटाने वाला  फिल्टर
|
|
मैसर्स जेनिथ एक्वाटेक, 292, शरत चटर्जी रोड, शिबपुर, हावड़ा-711102, पश्चिम बंगाल
श्री सौरव गांगुली,  9830043695;
ईमेल: mail.zenithaqua[at]gmail[dot]com
|
|
4.
|
|
उच्च प्रवाह दर फ्लोराइड और आयरन हटाने वाला फिल्टर
|
|
मैसर्स एचईएस वाटर इंजीनियर्स  प्राइवेट लिमिटेड, के-27, 5 स्टार इंडस्ट्रियल एरिया, एमआईडीसी, बुटीबोरी, नागपुर-441108, महाराष्ट्र
श्री जतिन अहूजा,  9921208383
ईमेल: jatinahuja@hesweindia.com
मैसर्स जेनिथ एक्वाटेक, हावड़ा के श्री सौरव गांगुली ने कहा कि सीएसआईआर-सीएमईआरआई द्वारा पहले से हस्तांतरित स्वदेशी जल शोधन तकनीक को लेकर बाजार की जबरदस्त प्रतिक्रिया है। सीएसआईआर-सीएमईआरआई द्वारा विकसित जल शोधन तकनीक कंपनी द्वारा पहले से उपयोग की जा रही आयातित तकनीकों की तुलना में बहुत अधिक प्रभावी और सस्ती हैं। ये प्रौद्योगिकियां सीएमईआरआई जैसे प्रतिष्ठित ब्रांड के आश्वासन के कारण विश्वसनीय और प्रामाणिक हैं। सीएमईआरआई प्रौद्योगिकियां भारत सरकार के जल जीवन मिशन को बढ़ावा देने में महत्वपूर्ण भूमिका निभा रही हैं और देश में पानी की पर्याप्त उपलब्धता हासिल करने के लिए सबसे प्रमुख कारकों में से एक हो सकती हैं।
मैसर्स टेक्नोकेम, बारासात के श्री सुमित मुखर्जी ने कहा कि जब हम आयातित प्रौद्योगिकियों के साथ तुलना करते हैं तो सीएसआईआर-सीएमईआरआई द्वारा विकसित उच्च प्रवाह दर वाली आर्सेनिक हटाने वाली तकनीक ज्यादा सस्ती और टिकाऊ है। कच्चा माल भी आसानी से उपलब्ध है और रखरखाव कम है। सीएसआईआर-सीएमईआरआई जल प्रौद्योगिकियों का उपयोग कर बिहार में कई क्षेत्रीय परियोजनाएं सफलतापूर्वक लागू की गई हैं। सीएसआईआर-सीएमईआरआई द्वारा विकसित जल शोधन तकनीक विशुद्ध रूप से समाज केंद्रित और एमएसएमई के लाभ के लिए हैं।
मैसर्स एचईएस वाटर इंजीनियर्स  प्राइवेट लिमिटेड के श्री जतिन अहूजा ने कहा कि व्यापक जल शोधन के क्षेत्र में 16 साल के बाद, हम सीएसआईआर-सीएमईआरआई के साथ साझेदारी कर रहे हैं, जल शोधन के क्षेत्र का बाजार लगातार बढ़ रहा है। सीएसआईआर-सीएमईआरआई की प्रौद्योगिकी पहल सही मायने में आत्मनिर्भरता हासिल करने में मदद करेगी और एमएसएमई इस प्रगति में भागीदार बनने को लेकर उत्साहित हैं।
एसजी/एएम/एएस
(Visitor Counter : 150